齊克慎

齊克慎，字敬齋「光緒六年庚辰六月十六日：陰晴。鈔《唐律》二葉。睡半日。午出詣少城齊克慎（敬齋）同年飲，吳觀善、金表弟、王天翁、宋鉞 卿俱在，劉鹽局後至。夜散，騎還。見洋報，湖南庶常選三人」，王闓運《湘綺樓日記》《詞林輯略》作靜軒，成都駐防正藍旗滿洲人， 咸豐二年壬子科繙譯鄉試中式舉人「咸豐二年壬子科……齊克愼，滿洲正藍旗人，繙譯舉人，見甲科」，《同治重修成都縣志》，咸豐九年己未科繙譯會試中式進士，由翰林院庶吉士「翰林院庶吉士……加一級齊克慎滿洲正藍旗人繙譯進士」，《大清縉紳全書》（咸豐十年），十年，散館引見，奉旨以主事用「引見己未科散館及補行散館人員；得旨；修撰翁同龢、孫家鼎、編修孫念祖、李文田、業經授職；二甲庶吉士張丙炎、朱學篤、黃錫彤、宗室常珩、銘安、王師曾、英啟、賈瑚、馬傳煦、李振家、胡毓筠、俱著授為編修；三甲庶吉士彭桂馨、著授為檢討；史崧秀、田國俊、特亮、左雋、周瑞清、周光祖、陳傳奎、關耀南、吳增逵、曾椿壽、俱著以部屬用；唐嘉德、王正璽、張璟槃、馬文夢、張其蕙、田書年、李佩琳、龔易圖、杜壽朋俱著以知縣即用；張丕烈、王寅亮、羅賢升、俱著歸原班銓選；繙譯庶吉士廣壽著授為檢討；齊克慎著以部屬用」，《文宗顯皇帝實錄》卷之三百十四咸豐十年閏三月二十三日丁巳，簽分兵部，十一年二月，奏補總理各國事務衙門章京《中國近代外交官群體的形成1861-1911》，188。同治元年十一月，題升職方司主事。同治三年四月，任總理各國事務衙門，奏准以直隸州知州遇缺即選。同治七年七月，奏准免選直隸州知州，以知府分發省分。八年五月，在捐銅局捐指四川，六月引見，奉旨：著以知府分發四川補用，並加道銜「齊克愼，滿洲正藍旗人，中式繙譯進士，由翰林院庶吉士，授兵部主事，因辦理各國夷務，疊保分發四川候補府道銜」，《同治重修成都縣志》「頭品頂戴四川總督臣吳棠跪奏，為知府到省年滿，循例甄別，恭折具奏，仰祈聖鑒事。竊查勞績候補道府到省一年期滿，例應詳加察看，出具切實考語，分別堪勝繁簡，專摺奏聞。茲查候補知府齊克慎，年四十三歲，成都駐防正藍旗滿洲翻譯舉人，咸豐己未科進士，以庶吉士用，十年，散館引見，奉旨以主事用，簽分兵部。十一年二月，奏補總理各國事務衙門章京。同治元年十一月，題升職方司主事。三年四月，任總理各國事務衙門，奏准以直隸州知州遇缺即選。七年七月，奏准免選直隸州知州，以知府分發省分。八年五月，在捐銅局捐指四川，六月引見，奉旨：著以知府分發四川補用，並加道銜。欽此。在部領照起程，是年十一月初二日到省，扣至九年十一月初二日，試看一年期滿。據藩、臬兩司詳請甄別前來。臣察看該員齊克慎才識練達，堪膺表率之任，應請留川以繁缺知府補用。倘或始勤終怠，仍當隨時核辦，不敢以甄別在先稍涉回護。所有甄別知府堪以勝任緣由，理合恭折具陳。伏乞皇太后、皇上聖鑒訓示。謹奏。十二月初八日」，台北故宮博物院藏《軍機及宮中檔》105402，《吳棠行述長編》中，黃山書社，2016.01，第758頁。歷任京師同文館提調《同文館題名錄》光緒二十四年。
註釋

Category:咸豐二年壬子科繙譯舉人
Category:正藍旗滿洲人
Category:清朝翰林院庶吉士
Category:清朝兵部主事
Category:總理各國事務衙門章京
Category:京師同文館提調